a . Nafn samtakanna er Röskva , samtök félagshyggjufólks við Háskóla Íslands , hér eftir Röskva . Lögheimili þeirra og varnarþing er í Reykjavík . a . Markmið samtakanna er að stuðla að öflugri hagsmunabaráttu stúdenta , jafnt innan sem utan Háskólans . b . Að leiðarljósi skal hafa jafnrétti til náms , óháð efnahag , búsetu , kynferði , kynhneigð , uppruna eða stöðu að öðru leyti . Jafnframt skal stuðla að kvenfrelsi og jöfnum rétti allra kynja á öllum sviðum háskólasamfélagsins . II . Kafli - Stjórn samtakanna 3. gr - Stjórn samtakanna og starfsemi þeirra a . Á fyrsta fundi stjórnar eftir aðalfund skiptir hún með sér verkum að öðru leyti en því sem aðalfundur ákveður . b . Stjórnarmeðlimir skulu kynna sér lög samtakanna og starfa eftir þeim . c . Forseti samtakanna stýrir starfi stjórnar og útdeilir verkefnum öðrum en eftirtöldum . i . Varaforseti annast félagatal og heldur utan um mál nýliða innan hreyfingarinnar . ii . Ritari heldur gerðarbók stjórnar . iii . Markaðsstjóri sér um fjáraflanir samtakanna . iv . Gjaldkeri annast fjármál samtakanna og skal halda bókhald þeirra . v . Ritstjóri hefur umsjón með málgagni samtakanna og öllu útgefnu efni . vi . Kynningarstjóri ber ábyrgð á heimasíðu samtakanna og samfélagsmiðlum og getur úthlutað verkefnum til annarra . vii . Skemmtanastjóri sér um skemmtanir og viðburði . viii . Kosningastjóri sér um undirbúning kosningabaráttu . ix . Alþjóðafulltrúi sér um að efla þátttöku erlendra stúdenta í starfinu og er rödd þeirra í hagsmunabaráttu . x . Meðstjórnendur sinna tilfallandi og nýjum verkefnum . 4. gr - Stjórnarfundir a . Forseti samtakanna boðar til stjórnarfunda og stýrir þeim . Þrír stjórnarmeðlimir geta krafist stjórnarfundar og er þá forseta skylt að kalla stjórn saman til fundar innan þriggja sólarhringa . b . Til þess að stjórnarfundur teljist löglegur þurfa minnst helmingur stjórnarmeðlimir að vera viðstaddir . c . Á stjórnarfundum ræður einfaldur meirihluti atkvæða stjórnar . d. Stjórnarfundir skulu vera opnir Stúdentaráðsliðum samtakanna . Hafa þeir málfrelsis - og tillögurétt en atkvæðisrétt hafa einungis meðlimir stjórnar . e. Krefjist meirihluti stjórnar þess skal fundur vera lokaður . f. Oddviti Röskvu í Stúdentaráði má alltaf sitja stjórnarfundi . g. Falli atkvæði jafnt sem greidd eru á stjórnarfundum Röskvu telst tillagan felld . a . Komi upp hagsmunaárekstrar sem hamli stjórnarmeðlimum í sínum verkefnum hefur meirihluti stjórnar leyfi til þess að vísa verkefni tímabundið til annars stjórnarmeðlims . b . Stjórn Röskvu metur það hverju sinni hvað teljist til fyrrgreindra hagsmunaárekstra . c . Stjórn Röskvu og / eða trúnaðarfulltrúar taka við skriflegum ábendingum frá félagsmönnum Röskvu um hagsmunaárekstra . a . Segi embættismaður samtakanna af sér skal forseti samtakanna boða til stjórnarfundar innan viku frá afsögn embættismanns , þar sem stjórn leggur mat á hvenær boða þurfi til aukaaðalfundar til að kjósa nýjan aðila í embættið . a . Vantrauststillögur skulu berast skriflega með rökstuddum hætti til stjórnar , trúnaðarfulltrúa eða oddvita . b . Berist vantrauststillaga á embættismann samtakanna skal tilkynna þeim sem vantrauststillagan beinist að um hana og stjórn samtakanna skal taka hana upp á næsta fundi sínum . Ferlið skal vera í samráði við tilkynnanda . Í framhaldi af því skal stjórn boða til aukaaðalfundar innan tveggja vikna frá því að vantrauststillaga berst . c . Til þess að samþykkja vantrauststillögu á aukaaðalfundi þarf ¾ atkvæða félagsmanna . Heimilt er að hafa vantrauststillögu nafnlausa ef eftir því er óskað . Atkvæði skulu greidd skv. 18. gr. laganna og atkvæðisréttur er skv. 15. gr. 8. gr - Nýliðafulltrúar a . Tveir nýliðafulltrúar skulu fá sæti í stjórn á haustmisseri . Stjórn ber ábyrgð á því að auglýsa eftir nýliðafulltrúum í framboð og skera úr um hver þeirra fá sæti í stjórn . b . Við kjör fá nýliðafulltrúar sæti í nýliðunarnefnd . c . Skipun í þessi embætti skal vera lokið fyrir 15. október á hverju ári . 9. gr - Trúnaðarfulltrúar a . Kjörnir skulu tveir trúnaðarfulltrúar á aðalfundi af mismunandi kynjum og skulu þeir gegna embætti trúnaðarfulltrúa samhliða nýkjörinni stjórn . b . Félagsmeðlimir snúa sér til trúnaðarfulltrúa varðandi umkvartanir sínar , sem ber skylda til að taka fyrir og beina þeim málum sem upp koma í réttan farveg í samráði við tilkynnanda . c . Trúnaðarfulltrúi skal vera virkur í starfi samtakanna hvort sem er í stjórn , Stúdentaráði eða á öðrum vettvangi út kjörtímabilið . d. Trúnaðarfulltrúi eða staðgengill þeirra skulu ávallt vera viðstaddir á viðburðum Röskvu . Trúnaðarfulltrúar skulu koma sér saman um það hvor fulltrúi skuli vera á staðnum hverju sinni , telji þeir það óþarft að báðir séu til staðar á þeim tiltekna viðburði . Sjái trúnaðarfulltrúar sér ekki kleift að vera viðstaddir á viðburði sem haldinn er á vegum Röskvu skulu þeir í samráði við stjórn tilnefna stjórnarmeðlim til að ganga í hlutverk trúnaðarfulltrúa þar . III . Kafli - Nefndir Röskvu og starfsemi þeirra a . Nefndir Röskvu eru sjö : Alþjóðanefnd , kynningarnefnd , markaðsnefnd , málefnanefnd , nýliðunarnefnd , ritstjórn og skemmtinefnd . b . Í hverri nefnd sitja fjórir til sex aðilar , eftir því sem forseta nefndarinnar , í samráði við stjórn , þykir viðeigandi hverju sinni og þar skulu að minnsta kosti tveir af þeim vera nýliðar sem teknir eru inn að hausti . Forseti hverrar nefndar skal sitja í stjórn Röskvu . Forsetar hverrar nefndar eru eftirfarandi : i . Forseti alþjóðanefndar er alþjóðafulltrúi . ii . Forseti kynningarnefndar er kynningastjóri . iii . Forseti markaðsnefndar er markaðsstjóri . iv . Forseti málefnanefndar er oddviti Röskvu í Stúdentaráði . Forseti Röskvu skal einnig hafa sæti í málefnanefnd . v . Forseti nýliðunarnefndar er varaforseti . vi . Forseti ritstjórnar er ritstjóri . vii . Forseti skemmtinefndar er skemmtanastjóri . c . Stjórnin skal auglýsa eftir fólki í nefndirnar eftir fyrsta fund nýrrar stjórnar . Stjórnin skal auglýsa eftir fólki í nefndirnar í síðasta lagi þremur vikum eftir að ný stjórn hefur tekið við störfum . Sækist fleiri eftir stöðu í nefndum en komast að skal stjórn úrskurða um það á stjórnarfundi . d. Forseti hverrar nefndar , nema málefnanefndar , skal boða til fundar a.m.k. einu sinni í mánuði . a . Alþjóðanefnd ber ábyrgð á að kynna starf Röskvu fyrir erlendum stúdentum , hvert sem það eru skiptinemar , stúdentar á eigin vegum , innflytjendur eða flóttafólk . Nefndinni ber einnig að efla þessa stúdenta í starfinu og tryggja þeim vettvang til pólitískrar þátttöku innan háskólasamfélagsins . b . Kynningarnefnd heldur Röskvu sýnilegri á öllum stundum og heldur fylgjendum hreyfingarinnar upplýstum . Nefndin sér um alla samfélagsmiðla og heimasíðu Röskvu . Forseti nefndarinnar skal útdeila verkefnum á nefndarmeðlimi svo markmið nefndarinnar sé raunhæft . c . Markaðsnefnd heldur utan um allar fjáraflanir fyrir Röskvu í samráði við aðrar nefndir , þar sem á við . d. Málefnanefnd heldur utan um mótun stefnu Röskvu og er Stúdentaráðsliðum Röskvu til halds og trausts við mótun að tillögum fyrir Stúdentaráð . Nefndin ber ábyrgð á fullmótun stefnu Röskvu fyrir þá fundi þar sem að henni er unnið . e. Nýliðunarnefnd heldur utan um nýja meðlimi Röskvu og kynnir starfsemina fyrir nýnemum skólans . Forseti nefndarinnar skal boða til funda þar sem virkir meðlimir Röskvu koma saman fyrir mikilvæga viðburði Röskvu . Forseti nefndarinnar skal gæta að því að nefndarmeðlimir séu af öllum sviðum ef mögulegt er og áskilur sér rétt á að taka lokaákvörðun varðandi skipun sæta í nefndinni . f. Ritstjórn sér um útgáfu haustblaðs og kosningarits . Forseta ritstjórnar er heimilt að gefa út annars konar blað í samráði við stjórn . Ritstjórn má eiga í samstarfi við aðrar nefndir við vinnslu málgagna . g. Skemmtinefnd heldur utan um að skipuleggja , framkvæma og halda utan um alla viðburði á vegum Röskvu . Góð samskipti skulu vera á milli nefndar og stjórnar . 12. gr - Aðalfundur a . Aðalfund samtakanna skal halda árlega , innan mánaðar frá kosningum til Stúdentaráðs . b . Til aðalfundar og aukaaðalfundar skal boða með minnst viku fyrirvara og skal hann auglýstur tryggilega , t.a.m. í byggingum Háskóla Íslands , á samfélagsmiðlum og á heimasíðu samtakanna . c . Í fundarboði skal auglýst eftir framboðum til stjórnar samtakanna sem og lagabreytingum . 13. gr - Kjörstjórn a . Stjórn Röskvu skal auglýsa eftir framboðum í kjörstjórn sem hefur það hlutverk að annast framkvæmd kosninga skv. 16. gr . Forseti kjörstjórnar skal skipaður af stjórn Röskvu í síðasta lagi innan viku frá úrslitum kosninga til Stúdentaráðs . a . Endurnýjun félagatals skal fara fram minnst árlega , eftir kosningar til Stúdentaráðs . Endurnýjun félagatals skal vera lokið minnst viku fyrir aðalfund félagsins og aðeins þau sem skráð eru fyrir það hafa atkvæðisrétt á aðalfundi . b . Skilyrði þess að mega skrá sig í félagatal Röskvu eru eftirtalin : i . Viðkomandi sé skráður nemandi við Háskóla Íslands eða hefur gengt trúnaðarstarfi fyrir Röskvu . ii . Viðkomandi hafi tekið virkan þátt í starfi Röskvu . iii . Skráningarbeiðni hafi borist þess efnis til umsjónarmanns félagatals . c . Komi upp vafi um skráningu í félagatalið hefur stjórn úrskurðarvald 15. gr - Atkvæðisréttur a . Atkvæðisrétt og kjörgengi á aðalfundi hafa allir félagsmenn sem skráðir eru í félagatal skv. 14. grein hér að ofan . 16. gr - Framboð til embætta á aðalfundi a . Framboðum til stjórnar og annarra embætta skal skila til kjörstjórnar einum sólarhring fyrir upphaf aðalfundar . b . Hljóti frambjóðandi ekki kjör er frambjóðanda heimilt að bjóða sig fram í nýtt embætti eftir að kosið hefur verið í öll embætti sem framboð bárust í . Hafi engin framboð borist í embætti framlengist umsóknarfrestur fram að kosningu á aðalfundi . c . Frambjóðanda er óheimilt að tilkynna framboð sitt á opinberum vettvangifyrir aðalfund , þ.á.m. í byggingum Háskóla Íslands og á samfélagsmiðlum . Óski frambjóðandi eftir að tilkynna framboð sitt fyrir aðalfund skal kjörstjórn taka við tilkynningum . Kjörstjórn ber að kynna alla frambjóðendur og er heimilt að hefja opinberar tilkynningar , t.a.m. í byggingum Háskóla Íslands , á samfélagsmiðlum og á heimasíðu félagsins , þremur sólarhringum fyrir upphaf aðalfundar . d. Forseta kjörstjórnar er heimilt að gefa út leiðbeiningar til frambjóðenda um hvernig tilkynningum framboða verður háttað . Leiðbeiningar skulu gerðar opinberar innan fimm sólarhringa fyrir aðalfund . 17. gr - Dagskrá aðalfundar a . Dagskrá aðalfundar skal vera eftirfarandi : i . Setning fundar . ii . Kosning fundarstjóra og -ritara aðalfundar . iii . Afstaða tekin til kosningaréttar fundargesta . iv . Skýrsla stjórnar fyrir liðið ár kynnt . v . Endurskoðaðir reikningar samtakanna kynntir og bornir upp til samþykktar . vii . Tilnefningar Röskvu á skrifstofu Stúdentaráðs . Kjör í eftirfarandi röð : forsetaefnis , varaforsetaefnis , hagsmunafulltrúa og lánasjóðsfulltrúa Röskvu í Stúdentaráði . viii . Kjör oddvita Röskvu í Stúdentaráði . ix . Kjör stjórnar í eftirfarandi röð : Forseta , varaforseta , ritara , gjaldkera , ritstjóra , alþjóðafulltrúa , markaðsstjóra , skemmtanastjóra , kynningarstjóra , kosningastjóra og tveggja meðstjórnenda . xi . Kjör trúnaðarmanna . xii . Önnur mál . 18. gr - Kjör embætta og atkvæðagreiðsla a . Til að frambjóðandi teljist kjörinn í embætti skal hann eigi hljóta minna en helming greiddra atkvæða á aðalfundi . Berist fleiri en tvö framboð í embætti skal kosið eftir forgangsröðunarkosningu : i . Kjósendur kjósa einn frambjóðanda sem fyrsta val . Þeir geta þó valið fleiri til vara og númera þá í röð eftir stuðningi sínum . ii . Sigurvegari kosninganna er sá frambjóðandi sem hlýtur meirihluta atkvæða sem fyrsta val . Ef enginn frambjóðandi hlýtur meirihluta sem fyrsta val er sá frambjóðandi sem fæst atkvæði hlaut sem fyrsta val útilokaður og atkvæðum hans dreift á grundvelli varaatkvæða kjósenda , þ.e. hverja þeir kusu sem annað val . Hafi enginn frambjóðandi þá hlotið meirihluta atkvæða er sá sem hefur fæst atkvæði aftur útilokaður og varaatkvæðum hans dreift á þá sem kjósendur hans settu í næsta val o.s.frv. b . Heildarfjöldi atkvæða skal tilgreindur er niðurstöður kosninga liggja fyrir . Trúnaður skal ríkja á milli frambjóðenda og kjörstjórnar um skiptingu atkvæða . c . Kjörstjórn er heimilt að boða til utankjörfundaratkvæðagreiðslu fyrir aðalfund . Kjörstjórn er heimilt að hafa hana rafræna . a . Lögum samtakanna getur verið breytt á aðalfundi , aukaaðalfundi og lagabreytingafundi . b . Lögum verður breytt með auknum meirihluta ( ⅔ ) atkvæða fundargesta . c . Heimilt er að leggja fram munnlegar breytingartillögur á aðalfundi . d. Skriflegar lagabreytingatillögur skulu berast stjórn sólarhringi fyrir aðalfund . e. Forseti getur boðað til aukaaðalfundar , að fengnu samþykki stjórnar . Boðað skal til hans með sama hætti og um aðalfund væri að ræða , sbr. 12. gr . Dagskrá auka aðalfundar skal eftir þörfum vera samkvæmt 17. gr. f. Lagabreytingafund getur forseti boðað , að fengnu samþykki stjórnar . Lagabreytingatillögur sem bíða afgreiðslu lagabreytingafundar skulu auglýstar . Skriflegar lagabreytingatillögur skulu berast með a.m.k. sólarhringsfyrirvara . Til fundarins skal boða með minnst fimm daga fyrirvara og skal dagskrá fundarins vera eftirfarandi : i . Setning fundar . ii . Kosning um fundarstjóra og -ritara lagabreytingafunds . iii . Afstaða tekin til kosningaréttar fundargesta . g. Stjórn skal heimilt að leiðrétta augljósar stafsetningavillur eða misritanir í lögum þessum utan aðalfundar og lagabreytingafundar . Breytingarnar skulu þó bornar undir næsta reglulega aðalfund eða lagabreytingafund til staðfestingar . a . Gagnkvæm upplýsingaskylda skal ríkja á milli Stúdentaráðsliða , stjórnar Röskvu og annarra félaga . b . Sameiginlegir stórfundir skulu haldnir reglulega , mánaðarlega hið minnsta . c . Stórfundur mótar stefnu Röskvu í öllum helstu málum og fyrir hann skal leggja ágreiningsmál sem lög þessi mæla ekki á annan veg um . d. Forseti samtakanna boðar stórfundi með minnst sólarhrings fyrirvara . e. Oddviti í Stúdentaráði getur krafist stórfundar með viku fyrirvara . f. Kosningarrétt hafa þeir sem skráðir voru í samtökin sólarhring fyrir fundinn . V. Kafli - Kosningar til Stúdenta - og Háskólaráðs 21. gr - Kosningastjórn a . Stjórn samtakanna , í samráði við kosningastjóra og oddvita samtakanna , skipar fimm til sjö aðila í kosningastjórn eigi síðar en 15. nóvember ár hvert . b . Í kosningastjórn skulu sitja tveir kosningastjórar , forseti og gjaldkeri stjórnar ásamt oddvita . c . Kosningastjórn þarf að hafa samráð við ritstjórn og úthringistjóra . a . Skipa skal uppstillinganefnd eigi síðar en 15. nóvember ár hvert . Í henni skulu eiga sæti tveir aðilar úr kosningastjórn , tveir aðilar tilnefndir af Stúdentaráðsliðum og þrír aðilar tilnefndir af stjórn . b . Stórfundur samtakanna getur komið sér saman um breytt fyrirkomulag á skipan uppstillinganefndar . c . Þeir sem sitja í nefndinni skulu ekki taka sæti á framboðslista samtakanna s , að undanskildum heiðurssætum . d. Hlutverk uppstillinganefndar er að stilla upp á framboðslista samtakanna . Óski félagsmaður eftir að tilnefna frambjóðanda skal honum gert kleift að koma ósk sinni á framfæri við uppstillinganefnd . a . Forseta - og varaforsetaefni , tilnefningar Röskvu til hagsmunafulltrúa og lánasjóðsfulltrúa í Stúdentaráði skulu kosin á aðalfundi . b . Oddviti Röskvu í Stúdentaráði skal einnig kosinn á aðalfundi . c . Atkvæðisrétt hafa þau sem hafa atkvæðisrétt skv. 15. gr . Kosningar fara fram skv. 18. gr. VI . Kafli - Skipan í fastanefndir Stúdentaráðs 25. gr - Skipan í fastanefndir Stúdentaráðs a . Skipan í fastanefndir fyrir hönd Röskvu skal ákveðin á sérstökum fundi samtakanna sem haldinn skal á milli aðalfundar Röskvu og skiptafundar Stúdentaráðs . Takist ekki að skipa í allar stöður innan nefnda áskilur oddviti Röskvu í Stúdentaráði , í samráði við Stúdentaráðsliða , sér þann rétt að skipa fulltrúa Röskvu í þá nefnd . b . Kosið skal á eftirfarandi hátt : i . Hver kjósandi hefur 1 og ½ atkvæði . Merkt er við 1 við það framboð sem kjósandi vill gefa 1 stig og 2 við það framboð sem kjósandi vill gefa ½ stig . ii . Stigahæsti frambjóðandinn er forsetaefni Röskvu í þeirri nefnd sem átt er við . c . Þeir tveir frambjóðendur sem hljóta flest atkvæði hljóta jafnframt tilnefningu Röskvu í nefndir Stúdentaráðs . d. Séu 1 - 2 Stúdentaráðsliðar í framboði hljóta þeir forgang skv. lögum SHÍ . Séu fleiri en tveir Stúdentaráðsliðar í framboði skal kosið á milli þeirra . Sjálfkjörið er í embætti berist engin mótframboð . e. Atkvæðisréttur er skv. 14. gr . Óski fundargestur eftir leynilegri kosningu í embætti skal verða við þeirri ósk . VII . Kafli - Ýmis ákvæði a . Ákvörðun um slit samtakanna verður tekin á aðalfundi með auknum meirihluta ( ⅔ ) atkvæða . Fundurinn skal einnig taka ákvörðun um hvað skal gera við eignir og skuldir samtakanna . a . Lög þessi öðlast þegar gildi . Lagabreytingar á aðal - , auka - og lagabreytingafundi öðlast gildi þegar í stað , nema annað sé tekið fram . 28. gr - Heimildaskrá yfir stjórnir , Stúdentaráðsliða og fulltrúa Röskvu á skrifstofu SHÍ a . Stjórn Röskvu skal sjá til þess fyrir aðalfund á vorönn að skrá yfir stjórnarmenn , Stúdentaráðsliða og einstaklinga á skrifstofu SHÍ fyrir hönd Röskvu sé komið á heimasíðu Röskvu . Þar að auki skal stjórn Röskvu halda utan um heimildaskjal sem geymir lista yfir fyrri stjórnir , Stúdentaráðsliða og einstaklinga á skrifstofu SHÍ fyrir hönd Röskvu . Upplýsingar Samtök félagshyggjufólks viðHáskóla Íslands